b'\n_START_ARTICLE_\n\xc5\xbbabi\xc5\x84ski\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa \xc5\xbcabi\xc5\x84ski\xc3\xafta \xc3\xa9s un nesosilicat de f\xc3\xb3rmula qu\xc3\xadmica Ca[Al0,5(Ta,Nb)0,5)](SiO\xe2\x82\x84)O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 2015, i publicada el 2017. Cristal\xc2\xb7litza en el sistema tricl\xc3\xadnic. La seva duresa a l\'escala de Mohs \xc3\xa9s 5. \xc3\x89s el segon mineral silicat que cont\xc3\xa9 tal\xc2\xb7li despr\xc3\xa9s de la holtita. \xc3\x89s id\xc3\xa8ntica a la titanita i a altres esp\xc3\xa8cies del grup de la titanita en termes de topologia d\'enlla\xc3\xa7os._NEWLINE_Segons la classificaci\xc3\xb3 de Nickel-Strunz, la \xc5\xbcabi\xc5\x84ski\xc3\xafta pertany a "09.AG: Estructures de nesosilicats (tetraedres a\xc3\xafllats) amb anions addicionals; cations en coordinaci\xc3\xb3 > [6] +- [6]" juntament amb els seg\xc3\xbcents minerals: abswurmbachita, braunita, neltnerita, braunita-II, l\xc3\xa5ngbanita, malaya\xc3\xafta, titanita, vanadomalaya\xc3\xafta, natrotitanita, cerita-(Ce), cerita-(La), aluminocerita-(Ce), trimounsita-(Y), yftisita-(Y), sitinakita, kittatinnyita, natisita, paranatisita, t\xc3\xb6rnebohmita-(Ce), t\xc3\xb6rnebohmita-(La), kuliokita-(Y), chantalita, mozartita, vuagnatita, hatrurita, jasmundita, afwillita, bultfonteinita, zoltai\xc3\xafta i tranquillityita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la pegmatita Julianna de la pedrera DSS Pi\xc5\x82awa G\xc3\xb3rna, a Pi\xc5\x82awa G\xc3\xb3rna, al districte de Dzier\xc5\xbconi\xc3\xb3w (Baixa Sil\xc3\xa8sia, Pol\xc3\xb2nia), on sol trobar-se associada a altres minerals com: zirc\xc3\xb3, policrasa-(Y), euxenita-(Y) i altres esp\xc3\xa8cies del grup de les miques i del grup del piroclor. Es tracta de l\'\xc3\xbanic indret on ha estat trobada aquesta esp\xc3\xa8cie mineral.'